યહોવાહે આપેલી સજા વિષે પ્રેષિત પીતરે લખ્યું: “દેવે પુરાતન જગતને પણ છોડ્યું નહિ, પણ અધર્મી જગત પર જળપ્રલય લાવીને ન્યાયીપણાના ઉપદેશક નુહને તથા તેની સાથેનાં સાત માણસોને બચાવ્યાં; અને થનાર અધર્મીઓને ઉદાહરણ આપવા સારૂ સદોમ તથા ગમોરાહ શહેરોને બાળીને ભસ્મ કર્યાં, અને તેઓને પાયમાલ કરીને તેઓને શિક્ષા [સજા] કરી. ” — ૨ પીતર ૨: ૫, ૬. બાઇબલમાં આ દાખલાઓ આજના “અધર્મીઓને ઉદાહરણ આપવા સારૂ ” આપવામાં આવ્યા છે.